Töölön yhteiskoulu

Töölön yhteiskoulu (TYK), puhekielellä Tykki, on Helsingin Taka-Töölön kaupunginosassa sijaitseva peruskoulun yläkoulu sekä toisen asteen oppilaitos. Koulu on perustettu oppikouluna vuonna 1912.Hanski 2013, s. 5 Koulussa toimivat perusopetuksen luokat 7–9 ja lukio sekä iltaisin toimiva aikuislukio. Vuonna 1927 perustettu Töölön yhteiskoulun aikuislukio on Suomen vanhin ja yksi Euroopan vanhimmista. Yksityisen koulun omistaa Töölön yhteiskoulun osakeyhtiö.http://www.yksityiskoulut.fi/yksityiskoulujenmatrikkeli/toolonyh.htm Koulurakennus sijaitsee osoitteessa Urheilukatu 10–12. Vuonna 2022 koulussa oli noin 340 peruskoulun oppilasta, noin 300 lukion opiskelijaa ja noin 180 aikuislukion opiskelijaa. Lukioon otettiin vuoden 2023 yhteishaussa 96 uutta opiskelijaa. Alin keskiarvo haussa oli 9,23. Aikuislukioon ei ole keskiarvorajaa. ==Koulun historia== Töölön yhteiskoulun perustajana toimi filosofian maisteri Väinö Heikkilä. Vuonna 1912 hän anoi lupaa koulun perustamiseen Töölöön. Koulun perustamisen päällimmäisenä syynä oli helpottaa Töölön alueen ja esikaupungin kasvavaa oppikoulutarvetta. Töölön yhteiskoulun yleisistä asioista päättänyt kokous pidettiin Töölön sokeritehtaan lukusalissa. Osakeyhtiö perustettiin senaattori Otto Stenrothin toimesta 8000 markan osakepääomalla. Töölön yhteiskoulu aloitti toimintansa syksyllä 1912 Rosavillan huvilassa Läntisen viertotien (nykyisen Mannerheimintien) varrella. Jo seuraavana syksynä koulu muutti kuitenkin suurempiin tiloihin Ruusulankatu 16:een. Ensimmäisenä lukuvuonna oppilaita oli 58 ja opettajia 10. Koulu sai luvan antaa keskikoulutodistuksia keväällä 1921. Ylioppilastutkinto-oikeus saatiin marraskuussa 1928. Vuonna 1927 valmistui koulun nykyiselle paikalle Urheilukatu 10–12:een uusi koulurakennus. Rakennuksen on piirtänyt arkkitehti A. Ekman. Koulutalo vaurioitui helmikuussa 1944 Helsingin suurpommituksissa, mutta rakennus korjattiin sodan jälkeen kuntoon. Vuosina 1959–1960 suoritettiin koulurakennuksen mittava laajennus- ja uusimistyö, jonka suunnitteli arkkitehti Markus Tavio. Oppilaiden määrä nousi 1960-luvun alussa 600:sta yli 700:aan. Kouluun rakennettiin muun muassa kotitaloustila sekä yhdeksän uutta luokkahuonetta. Saneeraus jatkui aina 1970-luvulle asti, jolloin kouluun saatiin kielistudio. Karjalan yhteiskoulu yhtyi Töölön yhteiskoulun lukioon 1. elokuuta 1986. Samalla 1970-luvulla perustettu iltalinja muuttui erilliseksi perusasteen sisältäväksi Töölön yhteiskoulun iltalukioksi. Viimeisin peruskorjaus tehtiin 2000-luvun alussa koulun 90-vuotisjuhlia varten. Syksyllä 2006 valmistui täysin peruskorjattu oppilasruokala. Vuonna 2012 koulu juhli 100-vuotisjuhlia. Päivälukion keskiarvoraja 2000–2023 Vuosi KA-raja 2000–2001 8,09 2001–2002 8,60 2002–2003 7,44 2003–2004 8,09 2004–2005 8,10 2005–2006 8,20 2006–2007 8,61 2007–2008 8,77 2008–2009 8,77 2009–2010 9,00 2010–2011 8,92 2011–2012 8,50 2012–2013 8,75 2013–2014 8,79 2014–2015 8,85 2015–2016 8,85 2016–2017 9,08 2017–2018 9,17 2018–2019 9,23 2019–2020 9,25 2020–2021 9,17 2021–2022 9,33 2022–2023 9,25 2023–2024 9,23 ==Aikuislukio== Lukion päättötodistuksen ja ylioppilastutkinnon lisäksi aikuislukiossa voi jatkaa keskeytyneet lukio-opinnot loppuun tai opiskella yksittäisiä oppiaineita. Vuosittain noin puolella aikuislukiosta ylioppilaaksi kirjoittavilla on taustallaan ammatillinen tutkinto. Muu kuin perusopetukseen tai lukion päättötodistukseen tähtäävä opiskelu on maksullista. Aikuislukiossa on tarjolla myös maahanmuuttajille ja vieraskielisille suunnattu lukioon valmistava koulutus eli LUVA. Opetus kestää yhden lukuvuoden ja käsittää 25 kurssia. ==Senioriyhdistys== Vuonna 1966 perustetun senioriyhdistyksen tavoitteena on luoda yhteenliittymä Töölön yhteiskoulun entisille oppilaille. Yhdistys järjestää vuosittain erilaisia tapahtumia ja on mukana koulun merkkivuosien juhlien järjestelyssä. Entisten oppilaiden lisäksi yhdistyksen toiminnassa on mukana myös entisiä rehtoreita ja opettajia. Lisäksi senioriyhdistys jakaa vuosittain neljälle oppilaalle stipendin tiettyjen kriteerien perusteella. ==Rehtorit== *Väinö Heikkilä (1912–1954) *Ruusa Niemistö (1954–1955) *Yrjö Penttinen (1955–1963) *Olavi Päivänsalo (1963–1964) *Yrjö Penttinen (1964–1977) *Mikko Mikkeli (1977–1987) *Anna-Liisa Mikkeli (1987–1991) *Maire Pietarinen (1991–2004) *Esko Heikkonen (2005–2005) *Jouni Hokkanen (2005–2013) *Ukkopekka Hyvönen (2013–2017) *Pirkko Majakangas (2017–2021~) *Paula Prinssi (~2021–2023) *Marja Mikkola (2024–) ==Aikuislukion rehtorit== *Boris Gyllenbögel (1924–1938) *Y. K. Laine (1944–1952) *Lars Frösen (1952–1957) *Kauko Salmenkallio (1957–1973) *Elisabet Savio (1973–1983) *Maria Salomaa (1983–2001) *Mikko Takala (2001–2003) *Marja-Leena Ruha-Tuomola (2003–2023) *Kari Pekkarinen (2023–) ==Tunnettuja entisiä Töölön yhteiskoulun oppilaita== *Arto Salminen, kirjailija *Heikki Harma, muusikko * Ben Zyskowicz, kansanedustaja * Sampsa Aaltio, kansanedustaja * Lenita Toivakka, kansanedustaja * Nasima Razmyar, vuoden pakolaisnainen 2010 ja kansanedustaja * Tapio Wirkkala, muotoilija * Markku Annila, arkkitehti * Kaarlo Sarkko, oikeustieteilijä ja valtakunnansovittelija * Heikki Castrén, arkkitehti Diplomi-insinöörit ja arkkitehdit 1973, Suomen teknillinen seura ja Tekniska föreningen i Finland 1973, ISBN 951-9110-00-3. * Leena Kartio, Turun yliopiston professori emerita * Anna Paljakka, toimittaja, tietokirjailija ja suomentaja * Erkki Aaltio, professori ja tekniikan tohtori * Arvid Lindeqvist, jääkäri ja everstiluutnantti * Toivo Kaario, insinööri ja keksijä * Risto Siilasmaa, tuotantotalouden diplomi-insinööri ==Lähteet== * ===Viitteet=== ==Aiheesta muualla== *Töölön yhteiskoulun kotisivut *Suomen yksityisten oppikoulujen digitaalinen matrikkeli Luokka:Helsingin lukiot Luokka:Helsingin peruskoulut Luokka:Taka-Töölö